மேற்கிந்திய ஏ அணிக்கு எதிரான முதலாவதுடெஸ்ட் போட்டியில் வெற்றிபெற 186 ஓட்டங்கள் தேவைப்பட்ட நிலையில் இந்திய ‘ஏ’ அணி மூன்று விக்கெட்டுகளை 22 ஓட்டங்களுக் குள் இழந்து தடுமாறுகிறது.விக்கெட் இழப்பின்றி 3 ஓட்டங்களுடன் மூன்றாம் நாள் ஆட்டத்தைத் தொடங்கிய மேற்கிந்தியா 210 ஓட்டங்களுக்கு ஆட்டம் இழந்தது. முதல் இன்னிங்சின் முன்னிலையான 25 ஓட்டங்களைக் கழித்துவிட்டால், இந்தியா வெற்றிபெற 186 ஓட்டங்கள் தேவைப்பட்டது. இந்தியா 22 ஓட்டங்களுக்குள் மூன்று விக்கெட்டுகளை இழந்து தவிக்கிறது.அபிநவ் முகுந்த் மீண்டும் பூஜ்யம் எடுத்தார். ரஹானேயின் முதல் ஸ்டம்ப் நடைபழகியது. இரவு காவலராக வந்த ராகுல் சர்மாவும் ஆட்டம் இழந்தார். இந்திய ‘ஏ’ அணித்தலைவர் செட்டேஸ்வர் பூஜாராவும் சிகார் தவாணும் களத்தில் உள்ளனர்.சிம்மன்ஸ் (53), பிரத்வெய்ட் (50) இணை 68 ஓட்டங்கள் எடுத்தனர். இந்த இணை பிரிக்கப்பட்ட பின் குறிப்பிட்ட கால இடைவெளிகளில் மேற்கிந்திய அணி விக்கெட்டை இழந்து கொண்டு வந்தது. புவனேஸ்வர்குமார் 44 ஓட்டங்கள் கொடுத்து 3 விக்கெட்டுகளை கைப்பற்றினார். மட்டையில் சிறப்பாக ஆடிய ரோகித் சர்மா பந்து வீச்சிலும் பிரகாசித்தார். அவர் 46 ஓட்டங்கள் கொடுத்து மூன்று விக்கெட்டுகளையும் கைப்பற்றினார்.